./data/phi2331/phi028/phi2331.phi028.perseus-lat2.xml
David Magie
ille vero conscius sui non barbarostimuit, non tyrannos  quae deinde felicitas emicuisset, si sub illo principe milites non fuissent? an-nonam provincialis daret nullus, stipendia de largitionibus nulla erogarentur, aeternos thesauros haberet Romana res publica, nihil expenderetur a principe, nihil a possessore redderetur ; aureum profecto saeculumpromittebat, nulla futura erant castra, nusquam lituus audiendus, arma non erant fabricanda  populus iste militantium, qui nunc bellis civilibus rem publicam vexat, araret, studiis incumberet, erudiretur artibus, navigaret  adde quod nullus occideretur in bello di boni, quid tantum vos offendit Romana res publica,cui talem principem sustulistis? eant nunc, qui ad civilia bella milites parant, in germanorum necem arment dexteras fratrum, hortentur in patrum vulnera liberos et divinitatem Probo derogent, quam imperatores nostri prudenter et consecrandam vultibus et ornandam templis etcelebrandam ludis circensibus iudicarunt